FOTOGRAFSKI NATEČAJ MURVE – ŽIVI SPOMENIKI SVILOGOJSTVA v SLOVENIJI
2023-03-01 00:00 - 2023-08-31 00:00 (Europe/Paris) | Studio Fotoklub Maribor 3 Splavarski prehod Maribor, Upravna enota Maribor, 2000 Slovenia
1. ORGANIZATOR Fotoklub Maribor in Inštitut za svilogojstvo in svilarstvo RLB, Maribor
2. INFORMACIJE
e-pošta: murva.foto @gmail.com
gsm: 041 776 711 – dr Rebeka Lucijana Berčič
gsm: 041 654 762 – Bojan Šenet
gsm: 031 328 459 – Dušan Gajšek
3. ORGANIZACIJSKI ODBOR
Dr. Rebeka Lucijana BERČIČ, Bojan Šenet, Dušan Gajšek
4. OMEJITVE NATEČAJA
Lokacija: fotografije morajo biti posnete na območju republike SLOVENIJE.
Čas: fotografije morajo biti posnete v času razpisa.
5. ČASOVNI RAZPORED
Oddaja del: do 31.08.2023
Žiriranje: do 15.09.2023
Objava rezultatov: do 30.09.2023 (individualno vsakemu udeležencu po e-pošti).
Odprtje razstave in podelitev nagrad. xx-xx-xxxx še ni določeno: v razstavnih prostorih Fotokluba Maribor.
Na dan odprtja razstave bo tudi podelitev nagrad ter projekcija vseh sprejetih in nagrajenih fotografij.
Pridržujemo si pravico do spremembe datumov.
5.1 NAGRADE
Podeljene bodo tri nagrade. Vrednostni bon za nakup fotografske opreme v višini 400, 200 in 100 eur. Podeljena bo tudi 3 priznanja.
6. ŽIRIJA
Dr.Tamas BAKONYI, Mađarska, Branimir RITONJA, mojster fotografije, Dr.REBEKA Lucijana BERČIČ
Odločitev žirije je dokončna, pritožbe niso možne.
7. TEMA RAZSTAVE
Tema: “Murve na Slovenskem…, fotografije dreves MURV s premerom debla najmanj 50 cm, oziroma okoli 1,6 meter obsega v višini 1m nad terenom. Vsaka fotografija mora vsebovati lokacijske podatke; lokacija posnetka ali GPS koordinate
Fotografije so lahko barvne ali črno-bele.
Dovoljeno je obrezovanje, korektura svetlobe, kontrasta in ostrine.
Ni dovoljeno dodajanje, preselitev, zamenjava ali odstranitev slikovnih elementov.
8. POGOJI SODELOVANJA
Na natečaju lahko sodelujejo amaterski in profesionalni fotografi.
Vsak sodelujoči lahko odda do največ 6 fotografij.
Avtor z oddajo fotografij na natečaju soglaša, da organizator lahko za nagrajene in izbrane fotografije uporabi materialne avtorske pravice za svoje potrebe, za razstavo ter projekcijo na odprtju razstave in za objavo v svojih publikacijah. Moralne avtorske pravice so last avtorja.
Z oddajo fotografij in prijavo avtor sprejema pogoje razpisa.
Avtorji bodo o rezultatih obveščeni po elektronski pošti, sprejete in nagrajene fotografije bodo objavljene v digitalnem katalogu na spletni strani fotokluba Maribor in na Facebook strani Fotokluba Maribor, kakor tudi na spletni strani ISS RLB
9. PRIJAVA IN PRIPRAVA FOTOGRAFIJ
Vsa dela morajo biti oddana preko elektronske pošte na naslov: murva.foto@gmail.com Za oddajo del priporočamo uporabo spletne aplikacije WeTransfer. Sprejemamo samo digitalne fotografije v formatu jpg, resolucija 300 dpi. Daljša stranica fotografije naj meri najmanj 3000 pik. Razmerje stranic posamezne fotografije mora biti 2:3 ali 3:4 (fotografije so lahko horizontalne ali vertikalne). Fotografije oddane v drugih formatih (panoramski, kvadraten, …) bodo izločena in ne bodo ocenjena. Fotografijam ni dovoljeno dodajati robov, napisov ali podpisov in okvirjev. Fotografije morajo biti v celoti avtorsko delo sodelujočega, za kar ta tudi prevzema vso odgovornost. Ob oddaji del je potrebno navesti: osebne in kontaktne podatke (ime in priimek, poštni naslov, e-naslov, datum rojstva in davčno številko ter telefonsko št..) in naslov fotografij. S podatki je izpolniti priloženo PRIJAVNICO, ter jo skupaj s fotografijami poslati na e-naslov; murva.foto@gmail.com Datoteke, ki ne bodo ustrezale predpisanim pogojem, bodo izločene pred žiriranjem.
10. PRISTOJBINA
Pristojbine NI.
11. OZNAČEVANJE DATOTEK
Vse oddane fotografije morajo biti poimenovane. Naziv fotografije ,ime in priimek avtorja in ne sme biti daljši od 20 znakov, npr.: miha__kos__murva
Prosimo, da pri poimenovanju datotek/fotografij ne uporabljate šumnikov!
12. NAGRADE
Najboljše fotografije bodo nagrajene: prva nagrada 400 EUR, druga nagrada 200 EUR in tretja nagrada 100 EUR v vrednostnih bonih za nakup fotografske opreme.
14. ODDAJA DEL
Fotografije morajo biti oddane skladno z navodili in izključno na e-naslov murva.foto@gmail.com, najkasneje do 31.08.2023
Maribor, 27.2.2023
PRIJAVNICA

Povezava do originalnega članka

Intermedijske pustolovščine
2023-04-04 17:00 - 2023-06-27 17:00 | Kulturni inkubator
Mlade ustvarjalce, željne pustolovščin v svetu intermedijske umetnosti (8+), vabimo na niz ustvarjalnih pustolovščin, kjer bomo raziskovali svet intermedijske umetnosti, ki obsega najrazličnejša področja: od elektrotehnike do 3D printa, spajkanja, “šraufanja” in podobnih vragolij. Začenjamo v torek, 4. aprila.
Otroci se bodo pri nas naučili veščin, ki pomagajo pri motoriki, reševanju problemov, lotili se bomo programiranja, ročnih spretnosti. Skupaj bomo tekom delavnic obiskali tekoče razstave v Kulturnem inkubatorju, se preizkusili v intermedijskih tehnikah, ter s pomočjo izkušenih mentorjev razvijali zanimive lastne projekte.
Prosto-časovne dogodivščine, ki se bodo odvijale vsak torek od 17. ure naprej v Kulturnem inkubatorju na Koroški cesti 18 v Mariboru, so razdeljene na tri sklope:

Kiparstvo in 3D oblikovanje

4. 4. 2023: spoznali bomo, kako se lotiti 3D oblikovanja in 3D tiska, ter začeli razmišljati o lastni 3D skulpturi, ki jo bomo tekom meseca iz računalnika prenesli v resnični svet!
11. 4. 2023 in 18. 4. 2023 bosta namenjena praktičnemu delu na lastnem modelu, raziskovanju in eksperimentiranju,
25. 4. 2023 pa bomo iz narejenih 3D modelov pripravili razstavo.

Vežemo vezja

9. 5. 2023 se bomo posvetili izdelavi klaviature iz žičk in gumbov ter mikrokontrolerja – kaj sploh to je in v kakšne namene ga lahko uporabljamo? (namig: samo domišljija je meja, uporaben je res za neskončno možnosti)
16. 5. 2023, 23. 5. 2023, 30. 5. 2023 – raziskovali in eksperimentirali bomo z možnostmi, ki jih nudijo mikrokontrolerji, prižigali lučke, uporabljali senzorje, se naučili kako delujejo alarmi, “smart” naprave,…

Prostor in umetnost
V juniju bomo domišljiji in umetnosti pustili prosto pot. Program junijskih dogodivščin se bo oblikoval skozi prva dva meseca skupnega raziskovanja, razmišljanja in eksperimentiranja. Lahko se spustimo v biotehnologijo, raziskujemo zvok in/ali video, pokukamo v ozadje gledaliških predstav, sprogramiramo robota,…
Datumi: 6. 6. 2023, 13. 6. 2023, 20. 6. 2023, 27. 6. 2023
***Udeležba ni obvezna na vseh terminih, vaš otrok se lahko priključi ob katerem koli datumu in našli bomo način kako ga vključiti v proces.***

Udeležba je brezplačna, so pa za potrebe lažje organizacije dela zaželjene prijave.

PRIJAVA

Produkcija: Platforma konS / MKC Maribor

Projekt konS – Platforma za sodobno raziskovalno umetnosti je bil izbran na javnem razpisu za izbor operacij “Mreža centrov raziskovalnih umetnosti in kulture”.Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Fotografije četrletja STRAST
2023-04-12 00:00 - 2023-06-30 00:00 | Fotoklub Maribor Židovska ulica 8 Maribor, Upravna enota Maribor, 2000 Slovenia
Tema drugega četrtletja 2023 je “STRAST”. Fotografije v digitalni obliki naj bodo velikosti vsaj 2400 pix po daljši stranici, v jpg formatu 9. Vsaka datoteka naj bo poimenovana z imenom in priimkom avtorja in naslovom dela. Npr.: mojca_kos_zima.jpg.
Vsak avtor lahko pošlje po eno fotografijo na naslov: kolekcija.fkmb@gmail.com, v času med 20. in 30. junijem 2023, s pripisom fotografija četrtletja STRAST. Fotografije, ki ne bodo ustrezale predpisanim kriterijem, komisija ne bo obravnavala. Selektor bo izbral zmagovalno fotografijo četrtletja. Zmagovalna fotografija bo objavljena na spletni strani kluba in na FB strani fotokluba maribor. Konec leta pa bo projekcija nagrajenih fotografij na velikem monitorju v Fotogaleriji STOLP. Sodelujejo lahko vsi člani kluba Maribor.
Selektor je zmagovalec fotografije četrtletja “PUSTNE ŠEME”, Rudi Uran.
Veselimo se vašega sodelovanja.

Povezava do originalnega članka

NovaF
2023-05-25 08:00 - 2023-06-30 17:00 | Fotoklub Maribor Židovska ulica 8 Maribor, Upravna enota Maribor, 2000 Slovenia
Sodobno fotografijo je kot vse sodobne umetniške smeri nemogoče posplošiti v opis, ki bi ustrezal vsem smerem in slogom. Razvoj tehnologije, možnost poseganja po starejših tehnikah, povezovanje z drugimi umetniškimi zvrstmi in neomejene možnosti konceptualnega pristopa, ustvarjajo fotografsko pokrajino, ki nikoli do sedaj ni bila bolj raznolika in razgibana ter popolnoma svobodna v poseganju po izraznih medprostorih. Klasične smeri kot so portret, krajina in dokumentarna fotografija pridobivajo redefinicije in plasti, ki jih jasno ločijo od njihovih predhodnih realizacij, umetniki se bolj kot kadarkoli poprej zavedajo pomembnosti koncepta ustvarjenih serij. Tudi navidezno klasično fotografska dela avtorji plastijo z pozorno premišljeno intenco ustvarjanja in konceptualno noto, ki do potankosti osmisli nastalo delo. Nova F cilja k pregledu izbranih del iz področja zadnjih let sodobne fotografije. Razstava nima krovne tematske usmeritve, njen namen je, da izpostavi delo nekaterih avtorjev, ki pomembno prispevajo k razvoju fotografske umetnosti in avtentično reprezentira njihovo delo brez usmerjenega podrejanja njihovega koncepta. Popolna svoboda razstavljanja omogoča jasen vpogled v estetiko in ustvarjalno polje razstavljenega umetnika, prav tako pa jasno oriše njihovo individualnost, ko je ta v kontrastu z drugo svojstveno izraznostjo. Enajst izbranih umetnikov iz več generacij predstavlja nabor različnih fotografskih usmeritev in pestrost tematskih polj. Majhen izsek sodobne fotografske produkcije predstavlja številne možnosti izražanja in ustvarja vzorčni pregled slovenske sodobne fotografije in napredno mislečih umetnikov, ki krojijo trenutno umetniško sceno.
Simon Chang – Drag Queens in Slovenia
Simon Chang (1978) je projekt fotografiranje kraljic preobleke začel v letu 2021, ko je bila politična klima v Sloveniji izrazito napeta in definirana z valom konservatizma. V istem letu se je na Metelkovi odvila prva Dragoslavia, priložnost za prikaz kreativnosti, drugačnosti in unikatne izraznosti. Chang je dokumentiral zaodrje in nastope kraljic preobleke, ki so v tistem trenutku še posebej jasno orisale političnemu stanju nasprotno vzdušje svobode in neustrašnosti. Fotografije izkazujejo fotografov intimen pogled s poudarjeno noto empatičnosti in podpore, vizualno pa presegajo striktno dokumentarnost in dosegajo pristno predstavitev, ki seže preko njihove odrske persone in omogoča edinstven vpogled v pestrost in subkulture.
Jošt Franko – We are All Jokers Here
Družbeno angažirana fotografija Jošta Franka (1993) od samih začetkov necenzurirano in čustveno avtentično izpostavlja dele družbe, od katerih ta prepogosto odvrne pogled. Sopostavitev fotografije in igralnih kart se navezuje na policijsko intervencijo v ilegalnem begunskem taborišču v bližini Velike Kladuše, ki je rezultirala v uničenju taborišča in zažigu lastnine. Med stvarmi, ki so preživele uničenje je bil tudi paket kart, begunci pa so pričeli s postavljanjem novega taborišča, navajeni na kruto igro sistema in dehumanizirajoče dogodke, ki se lahko končajo tudi s smrtjo. Mohammad, eden od beguncev je jutro po pregonu rekel: »Križi in karo in pike in srca…dame, kralji, asi. Ampak tu smo vsi jokerji.«

Luka Hernet – Mraz
Serija Luke Herneta (1998) se je pričela pozimi 2023, kot želja po dokumentiranju vpliva človekovega tesnega odnosa z naravo in načina kako ta vpliva na posameznikovo počutje. Fotografije prisotnost človeka izražajo brez njegove fizične pojave in neposredno reflektirajo umetnikova čustva, vnesena v prizore, ki so ga obdajali. Mraz in tesnoba se povežeta in odražata v hladnih tonih, truplu lisice in mrtvih rastlinah, podobe pa odražajo jezo, žalost, osamljenost, izločenost in obup. Izčiščena in abstrahirana estetika Luke Herneta nudi senzibilen prikaz neočitnega in se izogiba dobesednim upodobitvam, s tem pa ustvarja vizualno tišjo fotografijo prepojeno s premišljeno izraznostjo.
Andrej Lamut – Mnemosis
Andrej Lamut (1991) se v seriji Mnemosis ukvarja s parahipnagogijo, stanje med spanjem in budnostjo. Prikazan je medprostor materialne resničnosti in človeške podzavesti, ki ga spremljajo utrinki misli, uvidov in kreativnosti. Kljub njihovi markantnosti so hitro pozabljeni, ko človeka preplavi spanec, a delujejo kot ostanki dneva, vizualna materializacija oddaljenih, nedostopnih misli. Fotografije ne poustvarjajo mentalnega stanja, temveč gradijo atmosfero izkušnje. Podobe so delno nedoločljive, bežeče, dajejo vtis, da se lahko ponavljajo v krogu, ko skozi njihovo hipno pojavnost funkcionirajo kot simbolni označevalec posameznikove psihe. Arhetipska kvaliteta podob nam daje občutek skoraj poznanega, a dovolj oddaljenega, da je izven našega dosega, kot parahipnagogija sama.

Tilyen Mucik – Floriography
Tilyen Mucik (1995) se v svojem umetniškem izrazu v velikem delu posveča naravi in botaniki. Serija Floriography že z naslovom tematizira jezik rož, ki je skozi kriptično uporabo simbolizma rastlin našel mesto v številnih svetovnih kulturah in imel v času Viktorijancev celo svoje rožne slovarje, ki so ljudem pomagali razvozlati pomen posameznega šopka ali v umetnosti uporabljene simbolike rož. Triptih vnaša nove poglede na rastlinska tihožitja in izkazuje pripovedne možnosti rastlinske fotografije že samo preko atmosferično sanjavega, a direktnega likovnega pripovedovanja. S sodobnimi estetskimi pristopi fotografinja opominja na delno pozabljena znanja in človeške prakse, ter usmerja svoj pogled v naravo, ki jo umetnica doživlja tudi kot prostor številnih možnosti likovnega raziskovanja.
Ajda Podgorelec – Avtoportreti, druga generacija
Fotokolaž Ajde Podgorelec (2000) je sestavljen iz več digitalno manipuliranih avtoportretov. Na prvi pogled jih preveva kreativna eksperimentalnost, igrivost in neobremenjenost, ki se lahko navezuje tudi na trenutno družbeno tendenco »selfijev« in njihove vtkanosti v vsakdan. Pod površjem prirejene podobe obraza govorijo o prevpraševanju lastne identitete in izmuzljive samopodobe, ki se lahko spreminja iz dneva v dan ter večno ostaja v formativnem stanju. Nakazan je razmislek o pomembnosti lastnega videza, in njegovega vpliva na okolico in človeka samega, obenem pa dela redefinirajo dolgo tradicijo portretov in avtoportretov, ter odstranjujejo element strogo resne samo-reprezentacije v vlogi družbene persone.
Sandra Požun – Daughters of Saul
Naslov, navezujoč na film Son of Saul, je fotografinja Sandra Požun (1972) uporabila kot dodatno pripovedno sredstvo spremljajoče njeno fotografijo, ki sledi njeni umetniški usmerjenosti v (prevladujoče) ženske akte. Umetnica prioritizira ženski pogled, telo kot nosilec pripovednosti in umeščanje v nepričakovana, pogosto zapuščena okolja, ki reflektirajo človekovo notranje dogajanje. Temačnost njene fotografije je bogato razslojena in naslavlja tako vprašanja medčloveških odnosov kot odnos med družbo in obstojem ženske/ženskosti znotraj sistema. Fotografija prikazuje pretresljiv prizor, kjer interpretacija usode žensk in vzrokov zanjo ostane na gledalcu, implicirano pa je zatrtje ženske, ki ga lahko strašljivo preprosto pripišemo naboru zunanjih faktorjev.
Gregor Radonjič – Kras
Serija fotografij Gregorja Radonjiča (1964) prikazuje požgani kraški gozd v letu 2022. Fotografije so bile posnete samo par tednov po največjih požarih v zgodovini Slovenije na najbolj prizadetih lokacijah, ko je bilo v gozdovih še vedno čutiti močan vonj po požganem. Predstavljajo nadaljevanje umetnikovega fotografskega raziskovanja pokrajin, ki je tudi sicer njegovo glavno motivno področje in ponujajo dragoceno dokumentarno vrednost požarov. Ta je dodatno atmosferično poudarjena s postprodukcijo, ki ponudi štiri različna nastala vzdušja po naravni katastrofi ter oriše novo napisano zgodovino tega prostora, ki ga je zaznamoval ogenj kot ultimativni simbol degradacije na eni strani, na drugi strani pa so v fotografije vpeti fotografovi lastni občutki doživljanja atmosfere teh prostorov, vključujoč njihovo izrazito tišino, ki nastopi po tovrstnem uničenju.
Branimir Ritonja – Cesta bratstva
Serija Branimirja Ritonje (1961) je nastajala več desetletij in predstavlja detajl oziroma avtorski pogled na cesto, ki je povezovala “bratske republike”. Avtor je po tej poti prvič potoval leta 1977. Pokrajina, se ni bistveno spremenila, spreminjal pa se je avtorjev pogled nanjo. K temu so prispevale nove meje, pregrade med ljudmi ustvarjene s strani politike, volje med narodi, a pokrajina in tudi ljudje se po avtorjevem mnenju niso spremenili. Fotografije so posnete skozi okno po cesti drvečega vozila in prikazujejo čas od prve avtorjeve poti od “Triglava pa do Vardarja”, simbolno pa predstavljajo umetnikovo doživljanje sprememb. Bolj kot fizično preoblikovanje družbe in okolice, fotografije beležijo umetnikov mentalni proces doživljanja minevanja časa, ki se preobrazi v razpoloženjske analogne podobe.
Matej Sitar – Horizonti
Emocionalno nasičena podoba horizonta, večno prisotna v slikarski, filmski in fotografski umetnosti je večno zanimiva zaradi mnogoternosti čustev in refleksij, ki jih zbuja v človeku, med drugim tudi željo po dosegu obzorja in raziskovanju tega, kar leži za navidezno mejo. Linija kjer se nebo dotakne zemlje predstavlja prostor samorefleksije kjer se podoba videnega spreminja glede na notranjo pokrajino gledalca. Matej Sitar (1980) se predstavlja s serijo raznolikih horizontov, ki se povezujejo v celoto, v en sam horizont, dopolnjena pa je z lightboxom, ki spretno vpelje novo dimenzijo svetlobe, ki igra pomembno vlogo v niansirani barvni fotografiji umetnika in nudi zazrtje v številna obzorja hkrati, s čimer je multiplicirana ne le sama podoba, temveč tudi subjektivna odzivnost gledalca.
Tadej Vaukman – The Brotherhood of Dicks & Pyramids
Tadej Vaukman (1984) je širšo prepoznavnost dosegel s svojo prvo monografijo Dick Skinners (2015) v kateri je objavil serijo eksplicitnih in neposrednih fotografij svoje okolice, prijateljev in znancev. Fotografije zaznamovane z direktnim, globoko osebnim pogledom umetnika so oblikovale njegovo prepoznavno estetiko in prikazujejo neolepšane podobe iz koncertov, zabav, vsakdanjega življenja, predvsem pa dokumentirajo odmik od družbenih norm. Zaznamovane so z divjo svobodo subkultur in prestopanjem mej. Velikofortmatna fotografija The Brotherhood of Dicks & Pyramids nas sooči z eksplicitno podobo golih moških in pod vprašaj postavi naše dojemanje in definiranje povezav med intimo, goloto, sprevrženostjo, prav tako pa nagovarja konflikt v definiciji pornografije in eksplicitne umetnosti, medtem ko preprosto beleži trenutek v času umetnikovega življenja.

Kustosinja: Sara Nuša Golob Grabner

Dopolnjena zbirka “Zlatega fundusa Soraj”
2023-05-31 18:00 - 2023-07-28 18:00 | Vetrinjski dvor
Vljudno vas vabimo na odprtje mednarodne razstave likovnih del nastalih na kresovanjih na umetniški domačiji Soraj.
Razstava predstavljala izbor del, ki so nastala v stiku z naravo v preteklih letih in so uvrščena v tako imenovani dopolnjen “Zlati fundus”, po izboru likovnega kritika Maria Berdiča in akademskega slikarja Rada Jeriča.
Razstavljo umetniki iz Slovenije, Madžarske, Hrvaške, Avstrije, Turčije, Bosne in Hercegovine, Japonske in Makedonije.
Izbor del dopolnjenega “Zlatega fundusa Soraj” bo tako prvič predstavljen javnosti v Vetrinjskem dvoru, v sredo 31. 5. 2023 ob 18:00 uri. Umetnike bo predstavil likovni kritik Mario Berdič, razstavo bo odprl župan občine Pesnica, mag. Gregor Žmak.
Razstava je na ogled od 31. 5. do 28.7., od ponedeljka do petka med 9:00 in 17:00 v juniju, v juliju od 9:00 – 15:00.

Organizator razstave: Klub umetnosti in narave Soraj, Zavod Mars MariborOrganizator razstave: Klub umetnosti in narave Soraj, Zavod Mars Maribor

Povezava do originalnega članka

Preobrat na Trgu revolucije – razstava zapuščine Marka Breclja
2023-06-08 00:00 - 2023-07-14 00:00 | OBRAT
V četrtek, 8. 6. 2023, te ob 19.00 vabimo v OBRAT – prostor umetnosti in participacije na Trgu revolucije 9 na otvoritev razstave kulturne zapuščine Marka Breclja “Preobrat na Trgu revolucije”.

Razstava je del programa Festivala Lent 2023 in bo na ogled do 14. julija 2023, vsak delavnik med 13.00 in 18.00.
V nedeljo, ponedeljek, torek in četrtek (25., 26. 27. 29. junija) pa še med 20.00 in 22.00.

Prvi poskus predstavitve kulturne zapuščine Marka Breclja, se bo zgodil ravno v Mariboru – mestu, ki ga je imel najraje. Tu je s svojo družino živel mladost in okusil prve sladke sadeže nastopanja pred občinstvom; izkušnja, ki je zaznamovala njegovo življenjsko pot. Februarja 2022 je obstoj Marka Breclja doživel preobrat: Marka ni več, njegova razmetana zapuščina pa je tu!

Njeno “Pospravo” (kakor jo je imenoval) ne bo več režiral sam – danes mi režiramo njegovo kulturno zapuščino. In spomin nanj. Markovo nedosegljivo iznajdljivost, duhovitost in ustvarjalno delo bomo poskusili dostojno ohraniti tisti, ki smo mu bili blizu, ga podpirali in imeli radi.

Njegova učenka za življenje

Arijana Markučič Brecelj

Organizacija DPZN (Društvo prijateljev zmernega napredka) in Pekarna Magdalenske mreže, ob podpori Ustanove nevladnih mladinskega polja Pohorski bataljon (UPB) in Narodnega doma Maribor – Festivala Lent.

Povezava do originalnega članka

Sara Skenderija: ZOMA X
2023-06-09 08:00 - 2023-07-28 17:00 | Galerija Tkalka
Zoma X je organizem, katerega življenje pušča sled v plasteh somatskih izkušenj, ki se nam razkrivajo v forenzičnih zapisih umetniških del Sare Skenderija. Umetnica se načrtno izogiba razlagi in kontekstualiziranju del, z namenom, da bi jih lažje mislili kot ostanke obstoja neke entitete, ki s svojo organsko pojavnostjo vstopa v enakovreden odnos z gledalcem. Hkrati pa raztelešena prisotnost Zome odpira prostor za možna intenzivna, visceralna občutja, ki brišejo mejo med subjektom in objektom ter vabijo k vzpostavitvi dialoga. Ta je za umetnico bolj bistven od zgolj razumskega dojemanja samih del ali njihove sporočilnosti.
Anja Seničar

O umetnici / About artist
Sara Skenderija (1998) je diplomirala na Akademiji za likovno umetnost in oblikovanje v Ljubljani – smer slikarstvo, kjer trenutno tudi nadaljuje magistrski študij. Deluje predvsem na področju slikarstva in instalacije, kjer eksperimentalno pristopa k medijem in jih poskuša misliti izven strogo zakoreninjenh definicij. V svoji umetniški praksi jo med drugim zanima raziskovanje podobe kot sekvence, somatski zapis in domačnost enigme. Do sedaj se je predstavila na dveh samostojnih in več skupinskih razstavah, tako doma kot v tujini; s prvo samostojno razstavo Faktotum MXM:06 se je predstavila v Dobri Vagi v Ljubljani, samostojno je sodelovala v okviru projekta Unfamiliar Area v galeriji Alkatraz v Ljubljani in na skupinski razstavi Layers and Objects v galeriji Knifer v Osijeku.
Sara Skenderija (1998) graduated from the Academy of Fine Arts and Design in Ljubljana, where she is currently pursuing her Master’s degree. She creates mainly in the field of painting and installation, where she takes an experimental approach to media and tries to think outside of strictly rooted definitions. In her artistic practice, she is interested, among other things, in exploring the image as a sequence, somatic notation and the familiarity of the enigma. So far she has presented her work at two solo and several group exhibitions, both at home and abroad; she had her first solo exhibition Faktotum MXM:06 at Dobra Vaga in Ljubljana, she participated in the solo project Unfamiliar Area at the Alkatraz Gallery in Ljubljana, and has exhibited at the Layers and Objects exhibition – a group exhibition at Knifer Gallery, Osijek.

Razstava Vabljeni mladi v Galeriji Media Nox
2023-06-09 18:00 - 2023-07-08 02:00 | Galerija Media Nox
Vabljeni mladi 2023 je razstava umetnikov mlajše generacije, ki bo od 9. junija do 7. julija 2023 na ogled v Galeriji Media Nox.
Razstava Vabljeni mladi je tradicionalna, letos že 22. razstava, ki jo vsakoletno organizira Društvo likovnih umetnikov Maribor (DLUM). Na njej se predstavljajo mladi, večinoma še neuveljavljeni, a perspektivni umetniki, ki jih je na podlagi njihovih prijavljenih del na natečaj izbrala strokovna komisija. Ta najboljšim med prijavljenimi ustvarjalci vsako leto podeli tudi nagrado in listine Primavera, ki izbranim prinese samostojno razstavo Primavera v Galeriji DLUM v prihodnjem koledarskem letu. Nagrada podpira talent, ustvarjalnost in drznost sporočanja.
Razstavljajo: Ela Andlovic, Renato Arnejčič, Nina Auberšek, Vitjan Črešnar Štaus, Patrik Dvorščak, Pika Gačnik, Katarina Kolenc, Manca Kovačič, Tine Lisjak, Inês Matos, Janez Albert Novak, Lana Pastirk, Natalija Premk Jenič, Darja Remc, Mori Sikori, Iza Štrumbelj Oblak, Pika Terpin.
.Kuratorka: Kristina Prah
Otvoritev razstave del izbranih mladih umetnikov natečaja Vabljeni mladi 2023 v organizaciji DLUM bo 9. 6. ob 18. uri v galeriji Media Nox.
Razstava bo na ogled od 9. 6. do 7. 7. 2023.
9. in 10. 6. bo galerija Media Nox odprta od 18. do 22. ure, sicer pa od torka do petka med 10. in 14. ter med 15. in 18. uro, v soboto pa od 10. do 13. ure.
Dobrodošli in vljudno vabljeni!

Povezava do originalnega članka

Borut Hribar, kipar in fotograf
2023-06-17 00:00 - 2023-09-24 00:00, 2023-06-17 19:00 - 2023-07-30 21:00 | Maribor center / Umetnostna galerija Maribor (Strossmayerjeva 6, Maribor)
Borut Hribar je na mariborskem likovnem prizorišču kot kipar aktivno deloval predvsem v desetletju po drugi vojni, danes pa je le malo poznan.
Otvoritev, 17. junij 2023, 19.00
Kustosinja: Andreja Borin, muzejska svetovalka
Borut Hribar (1907–1983) se je rodil v Ljubljani, družina pa se je v Maribor preselila kmalu po prvi svetovni vojni. Bil je kipar samouk, ukvarjal pa se je tudi z umetno obrtjo, keramiko in fotografijo. Prvega likovnega pouka je bil deležen pri kiparju Francetu Ravnikarju (1886–1948), ki je služboval kot strokovni učitelj risanja na mariborski realni gimnaziji. V mariborskem likovnem življenju ga srečamo že pred drugo svetovno vojno: leta 1938 se je predstavil s keramiko, istega leta je prejel denarno nagrado za stiliziran grb Kraljevine Jugoslavije, leta 1939 pa je razstavljal s klubom likovnih umetnikov Brazda. Njegovi številni fotografski motivi so posnetki Pohorja in pohorskih planinskih koč. Njegova fotografija je večinoma dokumentarna, zasledimo pa tudi poskuse v umetniško-izrazni smeri med katerimi po kvaliteti izstopata makro fotografija in planinska fotografija iz tridesetih let 20. stoletja.

Povezava do originalnega članka

Fotografska razstava ODSEVI V VODI (EKO DRAVA 2023)
2023-06-17 08:00 - 2023-07-17 17:00 | Fotografski muzej 19 Koroška cesta Maribor, Upravna enota Maribor, 2000 Slovenia
12. FOTO NATEČAJ EKO DRAVA 2023 – ODSEVI V VODI
Vabimo vas na odprtje fotografske razstave Odsevi v vodi. Odprtje bo v soboto, 17. junija 2023, ob 19.30 uri, v Fotografskem muzeju Maribor, Koroška cesta 19.
Razstavljajo:
Jana Ajlec, Ciril Bec, Jernej Biderman Mojca Cvirn, Herman Čater, Dajana Čok, Vasja Dobrlet, Ksenija Fabjan, Primož Heing, Faruk Ibrahimović, Nataša Jakić, Dare Jazbinšek, Dario Jurjević, Anita Kirbiš, Marjan Klepec, Mija Koprivc, Irina Kralj, Simon Krejan, Janez Kukec, Ivo Lorenčič, Alenka Maček, Vida Markovc, Milena Nemec, Miran Nemec, Marjana Papež, Gorazd Pavčnik, Alja Pregl, Sanja Pregl, Miran Rojko, Silvo Salčnik, Dejan Sklopić, Robert Strahinjić, Maja Špendal, Davorka Trbojević, Bojan Vrečer, Karolina Vugrinec, Aleš Žiberna.

Pohvale in nagrade prejmejo:
V temi A – nagrade:
Cvirn_Mojca_A3_Magnetizem
Ajlec_Jana_A2_kvadrat
Ales_Ziberna_A1_Povezave
V temi B – nagrade:
Doberlet_Vasja_B1_Pristan
Janez_KukecMezek_B1_Bliz’ Triglava 12
Cvirn_Mojca_B1_Med krivuljami
V temi B -pohvale:
Simon Krejan B1_V pristanu
Robert Strahinjic_B1_Dolomitus romanticus IXX
Ales_Ziberna_B3_Dar_morja
V temi A fizično razstavljajo:
Ajlec_Jana_Kvadrat
Ajlec_Jana_Življenje z reko
Aleš_Žiberna_Povezave
Cvirn_Mojca_Krog
Cvirn_Mojca_Magnetizem
Salcnik_Silvo_Med_oblaki
Ajlec_Jana_ukročena reka
Aleš_Žiberna_Reka_v_mestu
Aleš_Žiberna_3,60m
Dajana_Čok_Harmonija
Ivo Loren 343547691_1595347537612454_4208059190668297433_n
Kirbiš_Anita_poraz
Cvirn_Mojca_Veslač
MIRAN NEMEC Odsev v zalivu 20230507_132214
TEMA B: fizično razstavljajo:
Aleš_Žiberna _Gospa_na_stopnicah
Aleš_Žiberna _Novi_Lent
Aleš_Žiberna _Dar_morja
Cvirn_Mojca_Med krivuljami
Cvirn_Mojca_Magnetizem#2
Doberlet_Vasja_Pristan
Faruk Ibrahimovic Čarolija boje_Magic of colors
Janez_KukecMezek_Bliz’ Triglava 12
jazbinsek_dare_portret_laboda
Klepec_Marjan_Savinja1
Koprivc_Mija_Refleksija
Macek_Alenka_Odsev_v_luzi
Pregl_Sanja_sanje
Robert Strahinjic_Dolomitus romanticus IXX
Rojko_Miran_Simetrija
Simon Krejan_V pristanu
Na PROJEKCIJI sodelujejo:
Irina Kralj VZNESENOST 20230416_122818
Ajlec_Jana_kdo je tu najlepši povej
Bojan Vrečar Vila in ribnik
CIRIL BEC jutro
CIRIL BEC odsev mostu v Savinji in Savi
Cvirn_Mojca_Jesenska impresija
Dajana_Čok_Ogledalo
Dajana_Čok_Jutro
herman cater Image00035(2) odsev
Hieng_Primoz_Hise
Jakić_Natasa_Zivot_uz_rijeku
Jakić_Natasa_Most_za_Nigdjezemsku
Jazbinšek_Dare_jesen
Jurjević_Dario_Morning_glory
Kirbiš_Anita_Lent
Koprivc_Mija_Pod mostom
KSENIJA FABJAN Ferrarijev vrt
Maček_Alenka_Lestvica_v_vodi
MILENA NEMEC Odsev 3 IMG_20230512_075142
Papez_Marjana_Marela
Salcnik_Silvo_Fisheye
SklopiĆ_Dejan_Pohodjenja Marijina_odsjaj
Špendal_Maja_Dezniki_v_luži
Trbojević_Davorka_When_nature_ paints
Irina Kralj_ KOPANJE V PRODNATI MLAKI 20210717_165225
Biderman Jernej Ob Savi
Dajana_Cok__Odsev
Doberlet_Vasja__Poplava svetlobe
Faruk Ibrahimovic__Nebo boje vanilije_The sky colored vanilla
Hieng_Primoz__Diagonala
Hieng_Primoz__Abstrakcija
jazbinsek_dare__narobe_svet
Macek_Alenka__Tiha_voda
Papez_Marjana__Modrina
Pavcnik_Gorazd__Ujeta
Pregl_Alja__Iranski spomini
Pregl_Alja__Urbani odsev
Pregl_Sanja__pobeg
Robert Strahinjic__V preletu II
Rojko_Miran__Atlantida
Rojko_Miran__Transporter
Simon Krejan _Lepotica iz Luke
Simon Krejan _Skulpturi iz ribnika
Sklopic_Dejan__Pecanje_odsjaj
Spendal_Maja__Ribice
Trbojevic_Davorka__Spring_ on_ the_ water
Trbojevic_Davorka__Painted_water
Vugrinec_Karolina__Ravnotežje
ČESTITAMO VSEM NAGRAJENCEM IN VSEM SODELUJOČIM!

Organizator:
Maja Šivec-fotografinja in soorganizatorji ( Klub Amicus Luminis, Društvo Totifoto, Fotografski muzej Maribor, Potapljaškio društvo Maribor, Likovni salon Lojze Šušmelj ).
1. PRAVILA SODELOVANJA
Sodelujejo lahko vsi fotografi, ki jih zanima fotografija in ekologija. Vsi fotografi iz Slovenije in tujine.
Z oddajo del potrjujejo udeleženci natečaja, da so seznanjeni z vsemi pogoji natečaja in da so avtorji oddanih del. Udeleženci natečaja oddajo digitalna dela v digitalni obliki JPG preko elektronske pošte na naslov: dravaeko@gmail.com (ali programa Wetransfer)
Fotografije morajo biti v formatu JPG, v dovolj dobri kvaliteti, za izdelavo fotografije velikosti 30×45 cm. (Razmerje stranic-format fotografije 2:3 ).
Z oddajo prijave avtor soglaša in potrjuje, da lahko organizator razstave uporabi njegova dela za promocijo razstave, objavo v katalogu, projekcijah, razstavi, člankih, internetnih straneh ali drugih tiskanih in elektronskih medijih brez predhodnega dovoljenja ali plačil avtorju. Organizator si pridržuje pravico, da razstavo prenese v druge galerije, o čemer bodo avtorji fotografij predhodno obveščeni.
2. TEME NATEČAJA:
tema A: ODSEVI V REKI DRAVI
tema B: ODSEVI V VODI
Fotografije teme A so vezane na celotno reko Dravo od izvira do izliva reke Drave v Donavo. Fotografije morajo biti posnete od 18.3. 2023 naprej. Zajema tudi ekološko akcijo, ki poteka 18.3.2023 ob reki Dravi v Mariboru in Varaždinu.
Tema B ni vezana na reko Dravo in ni časovnih omejitev, kdaj so fotografije posnete.
Tatjana Pregl Kobe je o Dravi zapisla: »Slovenija očara vsakogar s svojo izvirnostjo in nepozabno lepoto narave, kdor jo doživi, je nikoli ne pozabi. Med posebnosti spada tudi del Drave, ki teče skozi Slovenijo. (Drava je reka v Srednji Evropi, desni pritok Donave. Izvira v severovzhodni Italiji na Toblaškem polju v Pustriški dolini pri mestecu San Candido na Južnem Tirolskem blizu meje z Avstrijo. Teče skozi Avstrijo, Slovenijo, Hrvaško, po hrvaško-madžarski meji in se pod Osijekom pri vasi Aljmaš izliva v Donavo.)«
3. OZNAČEVANJE IN ŠTEVILO DEL
Vsak udeleženec lahko sodeluje z največ tremi fotografijami v vsaki temi. Vsako delo mora biti označeno s priimkom in imenom avtorja, zaporedno številko teme, ter naslovom dela. Na primer: druga fotografija na temo A, se označi »priimek_ime_A2_naslov«. Na primer: “Kotnik_Miha_A2_Barve_odseva”. Naslov ne sme presegati 25 znakov. Dovoljene so le črke iz angleške abecede, brez šumnikov.
4. NASLOV ZA POŠILJANJE FOTOGRAFIJ
e-mai: dravaeko@gmail.com
V emailu pripnite PRIJAVNICA
Fotografije lahko pošljete tudi preko Wetransferja.
5. PRIJAVNINA
Prijavnina znaša 10 EUR.
Prijavnina se plača na transakcijski račun kluba Amicus Luminis št.
[REDACTED], Delovska hranilnica Maribor, Orožnova ul. 3a, Maribor.
(SWIFT: HDEL SI22)
6. RAZSTAVA
v Fotografskem muzeju Maribor od 17. 6. – 17. 7. (v času Poletne muzejske noči).
7. ŽIRIJA
– Stojan Kerbler (SLO), MF FZS, predsednik
– Barbara Gregurič Silič (SLO),MF FZS, član
– Jure Kravanja (SLO), MF FZS, član
8. NAGRADE
Žirija bo podelila 3 nagrade in 3 pohvale v vsaki temi.
Odločitve žirije so dokončne in na odločitve ni dovoljenih pritožb.
9. RAZSTAVA
Fotografije po izboru žirije bodo razstavljene v Fotografskem muzeju Maribor, od 17.6.-17.7.2023. Fotografije na temo A bodo razstavljene fizično, fotografije na teme B bodo v galeriji prikazane s projekcijo.

10. KOLEDAR NATEČAJA:
– sprejem del od 18.3. do vključno 15.05. 2023 ROK PODALJŠAN DO 22.5.2023!
– ocenjevanje od 16.05.-20.5. 2023
– poročilo o ocenjevanju do 05.06.2023
– razstava fotografij: 17. junij-17. julij 2023, Fotografski muzej Maribor
11. VRAČANJE DEL IN OBJAVA REZULTATOV
Digitalna dela bodo arhivirana pri organizatorju. Rezultati natečaja bodo objavljeni na internetni strani projekta: https://ekoartmaribor.weebly.com/. Vsak udeleženec prejme svoje osebne rezultate po elektronski pošti.
12. KATALOG
Organizator bo ob otvoritvi razstave izdal tiskan katalog, ki ga prejmejo vsi udeleženci natečaja.
info:
Maja Šivec, fotomaja@gmail.com 031859511

Nekaj fotografij iz prejšnjih salonov oz natečajev:

Natalija Juhart Brglez / Nepredvidljiva mesta
2023-06-17 20:00 - 2023-09-10 21:00 | Maribor center / Umetnostna galerija Maribor (Strossmayerjeva 6, Maribor)
Natalija Juhart Brglez, ki v umetniški prostor vstopa z inovativnim pogledom izvijanja perspektive, v svojih grafičnih serijah redefinira znane podobe mest v novo prostorsko realnost. Najprej Benetke in Pariz, nato Ljubljana in sedaj tudi Maribor!
Otvoritev: sobota, 17. junij 2023, 20.00
Kustosinja: Breda Kolar Sluga
S skrbno premišljenimi in večpomensko »uporabljenimi« likovnimi prvinami, kot so krog, šrafure, predvsem pa črta in barva se v spretnem izmikanju objektivno dogovorjenega odpira osebnemu doživetju. Zakaj je definicija prostora danes tako pomembna, komu pripada, ali je javen, zaseben, ženski? Avtorica se jasno vzpostavlja kot graditeljica in stvariteljica, vendar točko pogleda z gledalcem vred vselej spretno tudi pozicionira kot del celote. Natalija Juhart Brglez še dodaja: »Želim doseči občutek pomiritve ob dejstvu, da smo si različni in da stvari doživljamo na več različnih načinov«.
Med atrakcijami mesta in osebnim mapiranjem projekt Nepredvidljiva mesta posamezniku omogoča, da odškrne kotiček mesta Maribor in ga prestavi v svoj dom. Na voljo je serija 6 različnih motivov v tehniki sitotiska, ki jih lahko poljubno sestavimo.

Povezava do originalnega članka

Festival Lent 2023
2023-06-23 00:00 - 2023-07-01 00:00 | Maribor center / Prizorišča med Sodnim in Vodnim stolpom na obrežju reke Drave na Lentu ter po ulicah, trgih in mestnem parku
Festival, ki v mesto pripelje poletje!
Festival Lent bo letos že tridesetič oživil mariborsko mestno jedro.
Zgodba Festivala Lent je zgodba večerov, ki dišijo po poletju in vabijo v družbo, ven, pod zvezdno nebo, med pisane luči, zvoke in ritme. Na trge, ki postanejo prizorišča, na ulice, ki valovijo s pisano reko obiskovalcev z vsega sveta, v mesto, kjer se srečaš s prijatelji.
Festival Lent je festival, ki široko odprte vrata mesta, skozi katera bomo letos že tridesetič skupaj stopili v poletje.
Je največji slovenski festival na prostem in eden največjih v Evropi. Vsako leto ga obišče okoli dvesto tisoč obiskovalcev, vsaj enkrat ga je obiskal že vsak četrti Slovenec. Je praznovanje umetnosti, kulture in ustvarjalnosti vseh žanrov za vse generacije ter prostor odkrivanja, spoznavanja, srečevanja in sobivanja najrazličnejših kultur. Je festival, ki bo mesto že tridesetič spremenil v velikanski oder in živahno stičišče umetniških izrazov.
Festival Lent je tudi festival festivalov, saj jih pod svojim okriljem združuje kar pet: svetovno uveljavljeni mednarodni CIOFF festival Folkart, mednarodni festival jazzovske glasbe Jazzlent, festival uličnega gledališča Ana Desetnica, festival ustvarjanja Art Kamp ter festival smeha in zabave Stand up Lent.
Več kot dvajset festivalskih prizorišč, ki se razprostirajo od nabrežja reke Drave do Mestnega parka, med seboj loči le nekajminutni sprehod. Žanrsko raznolik in pester program omogoča, da vsakdo najde kaj zase – od najmlajših do najstarejših. Operne in baletne, gledališke in plesne predstave, jazzovski koncerti, koncerti klasične glasbe, glasba sveta, kantavtorski koncerti, koncerti šansonov in etno glasbe, folklorni večeri, predstave uličnega gledališča, filmske projekcije, športne dejavnosti ter prireditve in dejavnosti za otroke.
Obiščite jubilejni Festival Lent in doživite poletje v Mariboru – v mestu, ki diha, ki utripa, ki živi!

Povezava do originalnega članka

Počitnice s prijatelji 2023
2023-06-23 00:00 - 2023-08-31 00:00 | Maribor center
Še malo! Komaj čakamo na zaključek šolskega leta in začetek POČITNIC S PRIJATELJI 2023 Zveze prijateljev mladine Maribor.
Začnemo 23. junija, z druženjem v Mestnem parku v okviru Art kampa, 25. junija bo na morje odpotovala prva skupina otrok, 26. junija se začne program v Domu ustvarjalnosti mladih, ki vse do 31. avgusta ponuja veliko priložnosti za ustvarjalno druženje otrok in mladih v mestu:

POČITNIŠKO VARSTVO – za otroke od končanega 1. do 5. razreda osnovne šole
DELAVNICE, IGRALNICE, IZLETI – za otroke od 6. oz. 8. leta
SREDINI IZLETI – za otroke od 6. leta
DELAVNICE, SOBA POBEGA, PRILETI NA POHORJE!– za mlade od 12. oz. 15. leta
POČITNIŠKI FINALE

POMEMBNE INFORMACIJE ZA STARŠE oz. SKRBNIKE:

Na vse počitniške dejavnosti je zaradi omejenega števila udeležencev OBVEZNA PREDHODNA PRIJAVA (razen za delavnice v Mestnem parku) – za varstvo in program Prileti na Pohorje s PRIJAVNICO, za brezplačne dejavnosti pa preko TELEFONA ali E-POŠTE,
Tematski izleti, ustvarjalne delavnice-igralnice, tematske delavnice za otroke ter tematske delavnice in soba pobega za mlade so BREZPLAČNE, za počitniško varstvo, program Prileti na Pohorje! in sredine izlete so potrebna DOPLAČILA.
Vse dejavnosti potekajo, če ni drugače navedeno, v Domu ustvarjalnosti mladih Maribor, kjer je tudi MESTO ZBIRANJA IN VRNITVE z izletov.
S podpisom IZJAVE STARŠEV/SKRBNIKOV o seznanitvi s potekom počitniški dejavnosti se seznanite s potekom počitniških dejavnosti, navodili, priporočili ter nam zaupate kontaktne podatke. Ob vseh nadaljnjih prijavah sporočite le ime in priimek otroka. Starši/skrbniki otrok, ki bodo vključeni v varstvo, ob prijavi prejmete dodatna navodila in priporočila.
Sestavni del Izjave so tudi Pravila in priporočila glede uporabe mobilnih naprav. Prosimo vas, da jih pred podpisom izjave preberete.
OBLEKA IN OBUTEV NAJ BO DEJAVNOSTIM IN VREMENU PRIMERNA, otroci naj imajo s seboj VODO v steklenički za večkratno uporabo in ZDRAVO MALICO.
Pridržujemo si pravico do spremembe programa v primeru neustreznih vremenskih razmer ali druge višje sile.

INFORMACIJE IN PRIJAVE (od 5. 6., vsak delovni dan, med 8.00 in 16.00):
INFO-DUM – Dom ustvarjalnosti mladih (DUM) Maribor, Razlagova ul. 16
T: (02) 229 94 50
M: 040 433 511, 041 532 119
E: info.dum@zpm-mb.si

Povezava do originalnega članka

Sladki protokoli
2023-06-23 19:00 - 2023-07-29 00:00 | Maribor center / UGM Studio (Trg Leona Štuklja 2, Maribor)
Razstava Sladki protokoli predstavlja štiri projekte umetnic in umetnikov mlajše generacije, ki so v letih 2021 in 2022 nastali v okviru programa U30+ Zavoda za sodobne umetnosti Aksioma.
otvoritev: petek, 23. junij 2023, 19.00
Avtorice in avtorji: FaceOrFactory, Tamara Lašič Jurković, Dorijan Šiško, Andrej Škufca
Kustos: Jure Kirbiš
Umetniška dela platforme FaceOrFactory (Eva Smrekar, Aljaž Rudolf) ter umetnic in umetnikov Tamare Lašič Jurković, Dorijana Šiška in Andreja Škufce so po samostojnih predstavitvah v Aksiominem projektnem prostoru tokrat prvič sopostavljena v zaokroženo celoto. Razstava tako ponudi kompleksnejše branje posameznih del, ki pa v medsebojnem dialogu vzpostavljajo prostor za poglobljeno refleksijo družbenih, političnih, ekonomskih in estetskih fenomenov in transformacij v post-digitalni dobi. V pričujoči razstavi avtorji in avtorice naslavljajo vzporednice med mikroorganizmi in družbenimi strukturami, igrifikacijo ekonomskih in drugih družbenih procesov, problematiko ideologije pozitivnega mišljenja znotraj stalnega stanja krize ter konflikta med zlorabo neobnovljivih naravnih virov in okoljskimi zahtevami po zmanjševanju rasti – fenomene in transformacije, ki jih za potrebe lastnega ohranjanja generira kapitalizem.

Povezava do originalnega članka

UGM na Art kampu / Zagrizi v umetnost: pike in črte
2023-06-26 00:00 - 2023-06-27 00:00 | Maribor center / Mestni park Maribor
Se še spomnite, kako ste čečkali, ko ste bili še čisto majhni? Za nič drugega vam ni bilo mar, le za papir in črte, ki so se porajale.
26. in 27. junij 2023, 10.00 – 13.00 in 16.00 – 20.00
Vodijo: Brigita Strnad, Sara Irman Kolar, Žana Pejić, Klara Zadravec
Se še spomnite, kako ste čečkali, ko ste bili še čisto majhni? Za nič drugega vam ni bilo mar, le za papir in črte, ki so se porajale. Otroke, mame, očke, babice in dedke, pa tudi tete in strice vabimo, da se zopet vživite v ta brezskrbni čas, vzamete risala in začnete čečkati – kar tako za hec. Nastajale bodo raznolike črte: ravne, krive, debele, kosmate in tudi tiste, »ki jih lahko opišem, le če komu jih narišem« (Borut Gombač iz knjige Zagrizi v umetnost, UGM, 2022). Nato boste črte lahko povezali v risbe, v katerih ravna črta postane cesta, dolge in kratke drevo, ukrivljena pa vaš nasmeh. Z nami bo tudi Huda mravljica, maskota izobraževalnih programov v UGM, kamor vas po povabila, da likovne umetnine poskusite tudi v živo.
Udeležba brezplačna.

Povezava do originalnega članka

Razstava slik Ernesta Artiča
2023-06-26 08:00 - 2023-07-15 17:00 | Galerija DLUM 10 Židovska ulica Maribor, Upravna enota Maribor, 2000 Slovenia
V torek, 27. 6. ob 18. uri v Galeriji DLUM odpiramo razstavo slik Ernesta Artiča.
Diplomirani slikar se kot član Društva mariborskih likovnih umetnikov prvič samostojno predstavlja. Na ogled postavlja cikel del v maniri abstraktnega ekspresionizma. Nastanek brezpredmetno in izredno barvitih slik je narekovalo avtorjevo razpoloženje in ne vnaprej zamišljen motiv. Posamezne likovne kompozicije nimajo naslova, a gledalca spodbujajo, da jih opazuje z domišljijo. Tako je upoštevajoč barvne kombinacije možno si prestavljati marsikaj. Na primer živo pisan pomladansko cvetoči travnik, nemirno vodno gladino, mavričen ognjemet, žarišče sonca, zlato-rumeno ozvezdje, modro-vijolične kozmične meglice, snežni metež, nočni pogled na mesto s ptičje perspektive in še kaj.
Kuratorka razstave: mag. Mojca Štuhec
Razstava bo na ogled od 27. 6. do 15. 7. 2023,
od torka do petka, od 10. do 15. ure, v soboto od 10. do 13. ure.

Ustvarjalno poletje v UGM
2023-06-26 10:00 - 2023-08-27 00:00 | Maribor center / Strossmayerjeva 6
Otroke, mlade in tudi odrasle vabimo na ustvarjalno preživljanje poletnih počitnic v hladno zavetje Umetnostne galerije Maribor
Program:
UGM NA ART KAMPU V MESTNEM PARKU
Zagrizi v umetnost – pike in črte
26. in 27. junij 2023, 10.00–13.00 in 16.00–20.00
TORKOVE USTVARJALNICE (5+)
18. in 25. julij, 1., 8. in 22. avgust 2023, 10.00–12.30
cena: 6 € (v ceno je vključena tudi malica)
prijava: 02 229 46 93, blagajna@ugm.si
ABOUT ART, ustvarjalnice v angleškem jeziku (9+)
9.–11. avgust 2023, 10.00–12.30
cena posamezne ustvarjalnice: 8€ / vse tri ustvarjalnice: 20€
prijava do 4. avgusta 2023: 02 229 46 93, blagajna@ugm.si
LIKOVNA USTVARJALNICA (3+) / Kako se nariše zvok, ko kladivo udari ob zid
LGM, Vojašniški trg 2a
sobota, 12. avgust 2023, 11.00
USTVARJALNICA ZA MLADE IN ODRASLE (13+)
Slikarski dnevnik – knjiga kot likovni izdelek
8., 9. in 10. avgust 2023, 17.00–19.30
cena: 21€ / Klub UGM: – 30%
Lutkovna predstava Zlati ključek in ogled razstave Nevidna roka s Hudo mravljico
UGM, Strossmayerjeva 6
nedelja, 27. avgust 2023, 11.00

Povezava do originalnega članka

Duo Borut Mori in Igmar Jenner
2023-06-26 20:30 | Sodni stolp
Cena vstopnice: 8 EUR

Doza klasične glasbe, ki se spogleduje z latinsko-ameriškimi ritmi

Poleg akademsko izpiljenega in lahkotnega muziciranja ter obsežnega čustvenega vložka v odrskih nastopih so za igranje Boruta Morija in Igmarja Jennerja značilne zelo pogoste menjave tempa in harmonij ter mojstrsko obvladovanje dinamike. Njun glasbeni horizont v snovanju ideje in skladanju praktično ne pozna meja. Razteza se vse od glasbenih motivov ljudstev Skandinavije na severu do ležernosti Mediterana na jugu in divjih čustev Bizanca na vzhodu, pogosti začimbi pa sta alpski dur in slovanski mol. Njuna glasba se spogleduje tudi z nekaterimi latinsko-ameriškimi stili, vse pa se prepleta z obilno dozo klasične glasbe in jazza.
Ustvarjalno sodelovanje dveh izvrstnih glasbenikov se je pričelo v letu 2004, ko sta se srečala na Univerzi za glasbo v Gradcu. Zelo kmalu sta razvila lasten prepoznavni slog muziciranja, s katerim sta navduševala poslušalstvo po klubih in koncertnih dvoranah. Pri tem sta prepletla zvočne tradicije z različnih koncev sveta in jim dodala svojo osebno noto. Leta 2009 sta posnela avtorsko zgoščenko z naslovom Perunika, za katero sta v letu 2010 prejela prestižno avstrijsko glasbeno nagrado Austrian World Music Award. Ta jima je odprla pot do različnih koncertnih odrov in festivalov po Evropi. Izjemna tehnična dovršenost in uigranost ter eleganca in melanholična umirjenost tega dua – vse našteto nedvomno jamči popolno koncertno doživetje.

Festivalske vstopnice so že v prodaji.
Več informacij najdete na spletni strani Festivala Lent.

Nakup kart

Povezava do originalnega članka

Banda - Das original
2023-06-26 21:00 | Maribor center / Vetrinjski dvor (Vetrinjska ulica 30, Maribor)
Festival Lent 2023
StandUpLent, Vetrinjski dvor, Maribor
Jernej Jerovšek, Jani Šumak, Mojca Frim, Petko Čakrevski, Vid Šumak, Toni Cahunek, Matevž Biber
Impro večer
Moda iz devetdesetih se vrača na trgovinske police, sintisajzerji se vračajo v popularno glasbo in originalna zasedba KUD Bande ferdamane se vrača na odrske deske!
Banda ferdamana je že od vsega začetka popolnoma predana improvizacijskemu gledališču. To pomeni, da bodo pred vami nastajali kratki prizori na osnovi vaših predlogov! Vsi vemo, da predelave retro filmov in serij niso nikoli več iste – tako tudi impro prizori niso nikoli isti. Vse, kar boste gledali, se bo spontano odvijalo pred vašimi očmi prvič, zadnjič in nikoli več! Prav vi, dragi gledalci in gledalke, imate pri impro gledališču moč, da manipulirate s prizori in karakterji. Ali stara Banda še zmore slediti vsem vašim izzivom? Ali je originalna Banda še vedno tako originalna?
Nakup vstopnice

Povezava do originalnega članka

Indexi & prijatelji (BIH, CRO, SLO)
2023-06-26 21:30 - 23:00 | Maribor center / Trg Leona Štuklja, Maribor
Festival Lent 2023.
Indexi & prijatelji obeležujejo 60 let!
Koncertni spektakel Indexi & prijatelji je hommage kultnemu sarajevskemu bendu Indexi. V tem posebnem in čustvenem projektu, kjer se prepevajo brezčasne uspešnice Bacila je sve niz rijeku, Sanjam, Balada, Da sam ja netko, Sve ove godine, Plima, Jutro će promijeniti sve in mnoge druge,se bodo na festivalskem odru ponovno zbrali člani zasedbe z vseh strani sveta. Prihajajo namreč Marko Kutlić, Dean Cukić, Fadil Redžić, Peco Petej, Neno Jurin, Sinan Alimanović in Muris Varajić. Ob njih pa bomo na mariborskem odru pozdravili vrsto izjemnih pevcev iz nekdanje skupne države: Halida Bešlića, Branka Đurića- Đura, Zorana Predina, Borisa Novkovića, Dada Topića, Nermina Puškarja in Vlada Kalemberja!
Nakup vstopnic

Povezava do originalnega članka

DrummingCellist & Big band RTV Slovenija: Floating Sand
2023-06-26 22:00 | Oder Minoriti
Cena vstopnice: 12.00 EUR

Multiglasbenik in skladatelj Kristijan Krajnčan je z albumom Floating Sand, ki bo po izidu prvikrat predstavljen prav na Festivalu Lent, združil moči z Big Bandom RTV Slovenija in s svojim očetom, z aranžerjem in dirigentom Lojzetom Krajnčanom.

»Po mojem solo albumu Abraxas sva z očetom dobila idejo, da bi skladbe nadgradila in izvedla z Big bandom RTV Slovenija. Lojze se je lotil aranžmajev, veliko sva se pogovarjala o pomenu in zvoku posameznih skladb, ki so navdih črpale iz mitoloških zgodb. Nastal je presek dveh svetov dveh generacij, katerih skupna vrednota je ljubezen do glasbe in kreativnosti«.
»Instrumentacija violončelo – big band pa je nekaj posebnega v svetovnem merilu,« je povedal Kristijan.

O vodji Jazz Podija 2023
Kristijan Krajnčan se uveljavlja kot eden najvidnejših evropskih umetnikov svoje generacije. Virtuoz tako na violončelu kot na bobnih, skladatelj ter filmski ustvarjalec se s spajanjem različnih umetniških oblik že dolgo izmika enoznačnim nalepkam.
Njegovo delo zaznamujeta raziskovanje in ambicija združevanja antičnega pripovedništva s sodobnimi ustvarjalnimi tehnikami.
Je prejemnik številnih nagrad na mnogih ustvarjalnih področjih; tako je denimo prejel prvo nagrado Jazzon za najboljšo slovensko jazz kompozicijo, prvo nagrado nacionalnega tekmovanja klasičnih glasbenikov Slovenije, navdušil pa je tudi na tekmovanju Seifert Competition for jazz strings na Poljskem, kjer je prejel posebno nagrado za umetniško vrednost in izviren slog igranja. Pohvali se lahko tudi kot polfinalist tekmovanja Thelonious Monk Jazz Competition for Drums v Washingtonu (ZDA).
S solo projektom je izdal štiri albume: DrummingCellist (2017), kjer je aranžiral Bachovo drugo suito in Fratres Arvo Part-a za klasičen violončelo in jazz bobne; Abraxas (2019), kjer je ustvaril avtorsko glasbo, inspirirano po mitologijah sveta in delu C. G. Junga; Floating Sand (2021), kjer je sodeloval s svojim očetom, dirigentom in aranžerjem Lojzetom Krajnčanom in Big Bandom RTV Slovenija; ter najnovejši album z naslovom Zabučale gore / The Mountains Roared (2022), kjer je poustvaril slovensko ljudsko glasbo skozi sodobne klasične in improvizacijske koncepte.
Kristijan Krajnčan se je rodil v Kranju (1986) v glasbeni družini in pričel z igranjem violončela že pri petih ter z igranjem bobnov pri desetih letih. Po zaključeni srednji glasbeni in baletni šoli na obeh instrumentih se je preselil na Nizozemsko, kjer je diplomiral iz jazz bobnov na Price Claus Konservatoriju v Groningenu in magistriral iz filmske glasbe na amsterdamskem Konservatoriju, vmes pa se izpopolnjeval na Purchase kolidžu v New Yorku. Sodeloval je pri 52-ih albumih in koncertiral v več kot 25-ih državah v Evropi, ZDA, Aziji, Indoneziji, Bližnjem Vzhodu in Afriki ter ustvaril glasbo za več filmskih, gledaliških, interdisciplniarnih ter plesnih projektov.

Festivalske vstopnice so že v prodaji.
Več informacij najdete na spletni strani Festivala Lent.

Nakup kart

Povezava do originalnega članka

After: YU
2023-06-26 23:30 | Oder Minoriti
After na Minoritih

Za vse, ki jim je noč zmeraj prekratka, nudijo Afterji na Minoritih zadnje večerno glasbeno zatočišče, prostor za druženje ter neustavljivo miganje. Sedaj že legendarni festivalski after prostor letos združuje moči z domačimi DJ-ji, ki že od osemdesetih sooblikujejo nočna druženja v mestu in širše. Na Festivalu Lent se bodo boki vsako noč zazibali ob tematsko obarvanem večeru, vse od disco, funk, slovenskega rocka pa tja do alternativne, neodvisne scene, yugo undergrounda in pa reggae, ska, hip hop ritmov.
Tako, potrjeno in zagotovljeno – festivalske noči bodo spet prekratke!

DJ Barbarossa (Saša Husar) je svojo glasbeno pot začel na Radiu Marš konec osemdesetih in svoje sete delil v MKC-ju, Pekarni, Takosu, Rožmarinu … Srce ga najraje zapelje po poteh od bluesa do neodvisne alternativne scene, zato ga najpogosteje srečamo za mešalno mizo na indie partyjih. DJ Križko (Sandi Križanič) je danes glasbeni urednik Radia City, začetki dolgolasega mladeniča pa segajo do DJ kabin večjih diskotek po Sloveniji. Jahalec glasbenih ritmov raznih radijskih hitov od funka do popa. DJ Dani (Daniel Golob) je avdiofilski multipraktik in DJ, ki se je kalil v obdobju eksplozije grunga in svoje sete delil z obiskovalci legendarnega MKC-ja na Orožnovi. A to ne pomeni, da se je zapel v težkih kitarskih rifih! Je tudi velik ljubitelj hip hopa in zmeraj preseneti z izjemno izbiro slovenske glasbe ali glasbe bivše juge.

Vstopnica za prizorišče Minoriti – Oder Nove KBM vsak večer po končanem koncertu/predstavi velja tudi kot vstopnica za After na Minoritih.

Povezava do originalnega članka

Poletne pravljične vesele počitnice v Pionirski knjižnici Nova vas ob 10. uri
2023-06-27 10:00 | Pionirska knjižnica Nova vas
Poletne pravljične vesele počitnice
V torek, 27. junija ob 10. uri v Pionirski knjižnici Nova vas, Cesta proletarskih brigad 63/a, Maribor.
Morske pravljice in čofotajoča ustvarjalnica nas bodo s polnimi jadri domišljije ponesle v poletne počitnice.
Vabljeni!

Povezava do originalnega članka

Poletne pravljične vesele počitnice v Mestnem parku ob 10. uri
2023-06-27 10:00 | Mestni park v Mariboru
Poletne pravljične vesele počitnice
V torek, 27. junija ob 10. uri v Mestnem parku v Mariboru.
Ko zadiši poletje, se pravljice iz naših knjižnic selijo v Mestni park med doživetja Art kampa. Dobimo se pod starimi krošnjami s polno malho pravljic.
V primeru dežja vas vabimo v Pionirsko knjižnico (Trgovski center City, Ulica Vita Kraigherja 5, Maribor).

Povezava do originalnega članka

35. Folkart - otvoritev (BOL, CHN, INA, NZL, SRB, ZIM, SLO)
2023-06-27 19:30 - 21:00 | Maribor center / Trg Leona Štuklja, Maribor
Folkart, okno v svet
Festival Lent 2023.
Še bolj prazničen. Še bolj pisan. Še bogatejši.
Mariborski mednarodni folklorni festival Folkart je največji slovenski festival ljudske tradicije in eden izmed evropskih »velikih pet«, poznajo pa ga tudi po celem svetu. Vsako leto ponudi prave bisere svetovne tradicijske nesnovne umetnosti, ki jo Mariborčani lahko spremljamo dobesedno na domačem dvorišču.
Mnogo je bilo že zapisanega o tem našem folklornem prazniku. Vztrajno ponavljamo, kar je prav, da so si ga leta 1989 izmislili takratni člani Akademske folklorne skupine Študent, torej naši »Kudovci«, in da so sedanji člani še vedno v veliko pomoč pri izvedbi.
Nakup vstopnic

Povezava do originalnega članka

Krajnčan Brothers
2023-06-27 20:30 | Sodni stolp
Cena vstopnice: 8.00 EUR

Večkrat nagrajena in mednarodno uspešna Žigan in Kristijan Krajnčan združujeta vokal, violončelo, tolkala in ples v osupljivo odisejo, ki z neusahljivo energijo jadra med različnimi žanri, generacijami, temperamenti in emocijami.

Žigan Krajnčan (1995) je velika osvežitev na slovenski umetniški sceni zadnjih let. Glasbenik, plesalec, koreograf, režiser, igralec in performer je ustvarjalno razpet po različnih koncih sveta in razvija idejo integralnega ustvarjanja, pri čemer vselej stremi k širjenju, zlitju in potiskanju žanrskih ter stilnih meja. Umetniška pot ga je na uspešni in z več nagradami oplemeniteni karieri vodila v ZDA, na Kitajsko, po Evropi in Afriki, kjer je spoznaval različne kulturne vzorce, jih v zanj značilni odprtosti vpijal, premišljal in vnašal v lastne umetniške projekte.

O vodji Jazz Podija 2023
Kristijan Krajnčan se uveljavlja kot eden najvidnejših evropskih umetnikov svoje generacije. Virtuoz tako na violončelu kot na bobnih, skladatelj ter filmski ustvarjalec se s spajanjem različnih umetniških oblik že dolgo izmika enoznačnim nalepkam.
Njegovo delo zaznamujeta raziskovanje in ambicija združevanja antičnega pripovedništva s sodobnimi ustvarjalnimi tehnikami.
Je prejemnik številnih nagrad na mnogih ustvarjalnih področjih; tako je denimo prejel prvo nagrado Jazzon za najboljšo slovensko jazz kompozicijo, prvo nagrado nacionalnega tekmovanja klasičnih glasbenikov Slovenije, navdušil pa je tudi na tekmovanju Seifert Competition for jazz strings na Poljskem, kjer je prejel posebno nagrado za umetniško vrednost in izviren slog igranja. Pohvali se lahko tudi kot polfinalist tekmovanja Thelonious Monk Jazz Competition for Drums v Washingtonu (ZDA).
S solo projektom je izdal štiri albume: DrummingCellist (2017), kjer je aranžiral Bachovo drugo suito in Fratres Arvo Part-a za klasičen violončelo in jazz bobne; Abraxas (2019), kjer je ustvaril avtorsko glasbo, inspirirano po mitologijah sveta in delu C. G. Junga; Floating Sand (2021), kjer je sodeloval s svojim očetom, dirigentom in aranžerjem Lojzetom Krajnčanom in Big Bandom RTV Slovenija; ter najnovejši album z naslovom Zabučale gore / The Mountains Roared (2022), kjer je poustvaril slovensko ljudsko glasbo skozi sodobne klasične in improvizacijske koncepte.
Kristijan Krajnčan se je rodil v Kranju (1986) v glasbeni družini in pričel z igranjem violončela že pri petih ter z igranjem bobnov pri desetih letih. Po zaključeni srednji glasbeni in baletni šoli na obeh instrumentih se je preselil na Nizozemsko, kjer je diplomiral iz jazz bobnov na Price Claus Konservatoriju v Groningenu in magistriral iz filmske glasbe na amsterdamskem Konservatoriju, vmes pa se izpopolnjeval na Purchase kolidžu v New Yorku. Sodeloval je pri 52-ih albumih in koncertiral v več kot 25-ih državah v Evropi, ZDA, Aziji, Indoneziji, Bližnjem Vzhodu in Afriki ter ustvaril glasbo za več filmskih, gledaliških, interdisciplniarnih ter plesnih projektov.

Festivalske vstopnice so že v prodaji.
Več informacij najdete na spletni strani Festivala Lent.

Nakup kart

Povezava do originalnega članka

Tadej Toš: V živo
2023-06-27 21:00 | Oder Minoriti
Cena vstopnice: 20.00 EUR

TT celice – najučinkovitejše zdravilo

Dobrih sto let nazaj je svet ponorel za Modelom T, Fordovim avtomobilom, ki je s svojo inovativnostjo in zanesljivostjo uspel zadovoljiti najrazličnejša pričakovanja najširših množic. S petnajstimi milijoni prodanih avtomobilov si je legendarni Tin Lizzie prislužil naziv najuspešnejšega avtomobila 20. stoletja. Zakaj bluzimo o Modelu T? Ker vam bomo postregli s podobnim fenomenom. Dame in gospodje, predstavljamo Model TT! Ta sicer stoji na dveh nogah, namesto dobro utečenega motorja pa ga poganjajo dobro delujoče sive celice in dobro namazan jezik, a ostali zgoraj našteti atributi še kako veljajo tudi zanj.
Govorimo namreč o Tadeju Tošu, najuspešnejšem slovenskem stand up komiku, ki s svojimi uspešnicami vselej znova in zanesljivo zadovolji najrazličnejša pričakovanja najširših množic. Kot Model T vas tudi Model TT nikoli ne bo pustil na cedilu, z vsake predstave boste odšli dobre volje in s polnimi ušesi vrhunskih štosov, ki jih boste navdušeno ponavljali vsem, ki vas bodo pripravljeni poslušati. Če jih seveda niso slišali že iz prve roke. Kar je zelo verjetno, saj so njegove predstave vselej razprodane, dvorane pa napolnjene do zadnjega kotička. Model, ki ga hočeji vsi, pač. Legendarni model.

S prodajo vstopnic pričnemo 15. marca ob 10.00.
Več informacij najdete na spletni strani Festivala Lent.

Povezava do originalnega članka

Transhumanizem (CRO)
2023-06-27 21:00 | Maribor center / Vetrinjski dvor (Vetrinjska ulica 30, Maribor)
Festival Lent 2023
StandUpLent, Vetrinjski dvor, Maribor
Krešimir Mišak, voditelj oddaje Na robu znanosti, bo »vskočil« v zabavni stand up program za tako imenovanim »wake up« večerom. Ker je ob smehu pomembno tudi, da izvemo kaj novega in uporabnega, na StandupLentu stremimo tudi k resnejšim temam. Na letošnjem Lentu bomo tako skupaj poslušali gospoda Mišaka.
Še včeraj samo na filmu, zdaj pa tudi v vaši glavi: Transhumanizem
»Transhumanizem – je to nočna mora ali kozmična šala? Bomo v prihodnosti poznali mejo, kjer se začne človek in konča računalnik? Ali bodo občutki zastareli in ljudje postali le izhodne enote velikanskega računalnika? Ali je sploh mogoče človeško bistvo shraniti v škatlo? Duhovita zgodba, v kateri duhovitim ni do smeha.«
Krešimir Mišak je hrvaški novinar, ki se ukvarja z mejnimi področji človeškega znanja, rock glasbenik in pisec znanstvene fantastike. Poznamo ga kot urednika in voditelja oddaje Na robu znanosti, ki jo predvajajo na hrvaškem TV-kanalu HRT
Nakup vstopnice

Povezava do originalnega članka

After: Rocking Blues
2023-06-27 23:00 | Oder Minoriti
